No n'aprenen: segona festa il·legal desallotjada a Catalunya durant el cap de setmana\nDesallotgen una festa il·legal amb més d'un centenar de persones a Viladecans\nEls participants a la trobada anaven sense mascareta i no mantenien les distàncies de seguretat\nper Júlia Navarro / ACN diumenge, 30 d’agost 2020 - 14:32h\nProp d'un centenar de persones han estat denunciades per reunir-se per beure en un aparcament de Viladecans | Catalunya Diari\nEls Mossos d'Esquadra i la Policia Local de Viladecans han desallotjat aquesta matinada una festa il·legal on hi havia més d'un centenar de persones que anaven sense mascareta i que no mantenien les distàncies de seguretat. Segons ha pogut saber l'ACN, els cossos policials han actuat després que s'informés que hi havia una concentració d'entre 100 i 120 vehicles a l'aparcament de la reserva Remolar-Filipines.\nUn grup de persones es convoquen via xarxes socials per participar en una festa a l’espai natural del Remolar de Viladecans. 95 denunciats per incompliment de les mesures sanitàries pel #coronaviruspic.twitter.com/8SFoAcKmZe\n— Mossos (@mossos) August 30, 2020\nLa policia catalana ha informat que la festa es va convocar a través de les xarxes socials i que els agents van denunciar 95 persones, que s'havien agrupat a la zona per beure alcohol a l'aire lliure, per incompliment de les mesures sanitàries contra el coronavirus. L'actuació policial, que s'ha efectuat passada la mitjanit, va implicar sis agents de la Policia Local de Viladecans, cinc agents dels Mossos de la ciutat, dues patrulles més d'altres comissaries, així com una furgoneta dels ARRO.\nAquesta festa de Viladecans no ha estat l'única que ha estat desallotjada durant aquest cap de setmana. La matinada de divendres a dissabte, els Mossos i la Guàrdia Urbana de Barcelona van denunciar 160 persones que feien una festa en una nau industrial de la Zona Franca.\nQuim Torra posa el crit al cel\nDesprés que aquest cap de setmana la policia catalana hagi desallotjat aquestes dues festes il·legals sense mesures de seguretat, el president de la Generalitat, Quim Torra, ha posat el crit en el cel. En aquest sentit, el president de la Generalitat ha demanat «màxima severitat» als Mossos d'Esquadra davant de «qualsevol incompliment de les normes de prevenció contra la Covid-19».\nEn una piulada al seu compte personal de Twitter, Torra ha afirmat que «això no és una festa, és un acte d'insolidaritat que va contra els esforços de tots», alhora que ha recordat que el risc de rebrot ha arribat a 200 i, per tant, és «molt alt».\nInversemblant: Una pilota provoca una batalla campal en una platja catalana\nÚltima hora: Fum i flames al polígon petroquímic de Tarragona\nMossos d'Esquadra Viladecans


Quina moto de 2021 espereu amb candeletes veure en directe? | Motoristes.cat\nData d'inici 11 Gen 2021\n2021 estrenes motos noves novetats novetats ducati novetats honda panamerica\nQuin és el principal llençament de 2021?\nDucati Monster 821 (2021)\nVots: 5 23,8%\nVots: 4 19,0%\nKTM 890 Adventure (i versions)\nVots: 2 9,5%\nMoto Guzzi V7 853cc (2021)\nVots: 1 4,8%\nPoll closed 11 Abr 2021 .\nVa va per animar una mica el tema del fòrum en confinament municipal us proposo que voteu el model que més us crida veure en directe i que penseu que serà un dels llançaments més espectaculars de l'any!\nEi, i comenteu una mica com ho veieu als posts de més avall!\nA veure si ens animem somiant amb el futur sobre les dues rodes!\nPD: com que hi ha un límit clar d'opcions he deixat algunes motos fora. He intentat agafar les que tinguin un disseny més novedòs i que siguin el menys possible restilyings de motos que ja existien i canvis de colors o d'equipament opcional... per això per exemple he deixat fora la BMW R18 Classic, ja que és una versió de la BMW R18 First Edition, Honda NC750X 2021, etc... i així mateix he optat per deixar fora els escooters com ara Honda Forza 750 o Kymco CV3. En fi, que per limitar les opcions he hagut de deixar fora models, però els podeu comentar més avall. No ha estat fàcil!\nReaccions: Silverwing, Non-stop, Roger i 2 més\nAdjunto Fotos perquè pugueu jutjar millor (algunes son prototips, crec)\nHusvarna Norden (prototips)\nGuzzi v7 2021\nAprilia Touareg 660 2021 (prototip)\nEm quedo amb la Guzzi v7 2021, es l'única que m'agrada\nLa Multistrada V4 no és llançament 2021, però m agafo al tema de que és la moto que més ganes tinc de veure en directe, que encare no he vist cap...\nDe les proposades la Ducati Multistrada.\nLa que més m'agrada estèticament la Ducatti Diavel (No és a la llista)\nTot i que tinc moltes ganes de veure la Kimco CV3, en el seu momet vaig provar la MP3 de Piaggio i pots agafar les corves en mullat amb una seguretat brutal. I abans de comprar la BMW també vaig provar la AK-550 i aquell motor era un tró, tot i que a la fi no la vaig agafar perquè la gent és queixava molt de petites averies, no massa greus però que et feien tindre la moto massa temps a taller.\nDe Kymco, serà interessant la versió koreana de una mini X-ADV, la Kymco DT X360 (llàstima que hem queda curta de cilindrada)\nTambé la Forza 750, hem va encantar el canvi de la X-ADV però com ja he comentat algún cop no m'era còmode de pujar, a veure si aquesta el "pont" és un xic més baixet (tot i que ho dubto ja que el de la Integra era igual d'alt)\nBones! la Ducatti Diavel (i la seva versió Lamborghini) no les he considerat perquè he pensat que són restyling/actualització, no hi ha motor nou ni res...\ni en quant a la Kymco DTX360 doncs és el primer cop que en sento parlar! Aquí poso la foto:\nJo la Norden... Pero diuen que encara li falta moooooolt... He llegit a alguna web que podria ser fins i tot l'any que veeeee!\nBona iniciativa compi! Em penso que a tots ens agrada pensar en veure motos noves i diferents ben aviat, perquè tanta restricció ja està tocant la moral. Lo que donaria jo ara per anar a un saló Motoh BCN o similars, i perdre'm durant hores mirant i provant motos.\nVoto per la Panamerica per això mateix: És novetat, curiositat i potser una mica d'expectació. La 890, per contra, i tot i que ve d'un model que m'agrada molt, ja m'imagino que és calcada a la 790, així que tampoc és que m'intrigui gaire veure-la. Per contra la Guzzi V7, que no la tinc pràcticament vista, si que m'agradaria mirar-la ben d'aprop, i provar-la de fet.\nI l'Aprilia Tuareg no es pot votar??\nJa em sap greu però no se sap si serà 2021 o 2022...\nEsperem que s'animin aviat! Ja et dic la enquesta no rm deixava posar gaire i he hagut de triar però ei el tru comentari compta com a vot!\nostres que en feia de dies que no postejava i em trobo aquesta enquesta! que bona!\nvoto per la Tracer 9 perquè la tinc al cor desde que la vaig provar al 2015, encara recordo entrar al concessionari i trobar-me aquell bitxo. en aquella època portava una dr 650 i provar allò... vaig flipar\nde totes maneres, hi ha moltes motos que vull veure sonar La Husqvarna Norden té molt bona pinta!\nReaccions: Roger, Serra i Pep Aràgo\nTenint en compte que no em compraré cap moto aquest 21 , he votat per la Panamerica\nEs una moto que realment em fa gracia de veure "en persona" , té pinta de ser la moto d'en Chuck Norris\nLa que si que és futurible per mi és la Husky Norden , però penso que no será més que una 890 amb més crenat i que el prototipus tan xulo que vam veure , quedarà diluit per una realitat molt més trista, marcada per les normes Euro , el cost de desenvolupament, el mercat conservador .... espero equivocarme.\nei sembla que s'acaba d'anunciar una nova naked esportiva Triumph Speed Triple 1200cc RS\nno he trobat cap foto excepte aquesta, suposo que aviat la veurem!\nJo tinc ganes de veure la Triumph Trident, ara mateix és una molt bona futurible per a mi. No és que sigui gaire del meu estil, però s'apropa molt. A més a més, anant cap al A2 aquest any en va molt bé que sigui limitable per a després quan tingui l'A seguint tenint moto per gaudir. Però és la meva segona opció, la Yamaha SXR700 encara en fa ullets allà on sigui\nReaccions: Xavi Canyo, Serra i Roger\nPodria cometre un pecat......!!!!!!!!!!!!\nReaccions: ALBERT_A i Xavi Canyo\nVeure l'arxiu adjunt 2706\nVeure l'arxiu adjunt 2707\nPeca Pep, PECAAAAA !!!!!!!!!!\neiii molt bé Pep, amb això també podries fer pistes!\nAra, pregunta pels preus de manteniment que inclús poden ser més cars que honda hehehehe\njo aquesta no ho sé com va però amb la Scrambler 1100 sí que he vist gent per la carretera que sembla que vagin a tomba oberta\n@Marta l'aprilia Touareg confirmada que es presentarà per Nadal i es vendrà el 2022\nMoto guzzi també ha presentat una nova versió de la seva custom V9 aprofitant la renovació que està fent pel 100 aniversari de la marca.\nCF-Moto MT800 : nova trail xinesa a preu assequible i motor KTM


Unes 500 ovelles fan la transhumància de la Massana a Llumeneres - Altaveu el diari digital d'Andorra\nUnes 500 ovelles fan la transhumància de la Massana a Llumeneres\nEl ramat ha deixat de péixer a la zona del Cubil per anar a la ubicació d'hivern\n14/10/2020 (20:04 CET)\nEl ramat al seu pas per les Arades a Sant Julià de Lòria. Comú de Sant Julià de Lòria\nProp de 500 ovelles propietat de Lluís Mas han fet aquest dimecres el canvi de pastura des del Cubil, a la Massana, fins a Llumeneres, a Sant Julià de Lòria. Per aquest motiu, han hagut de travessar el centre del poble, provocant al seu pas una curiosa imatge. Les ovelles han sortit del Cubil de la Massana a Llumeneres passant per Aixovall i per Nagol.\nPassada la primavera i l’etapa més dura de l’estiu, el ramat busca ja la seva ubicació hivernal. Han estat pràcticament una desena d’hores entre el punt de sortida i el punt d’arribada. El viatge s’ha iniciat a les set del matí i ha anat fent diverses aturades per permetre reposar els animals i, alhora, per reduir tan com fos possible l’afectació en el trànsit.\nEl ramat a Terra Bogada.\nLes ovelles han passat per sota el pont que enllaça amb el túnel de la Tàpia.\nEl ramat ha entrat a Sant Julià per l'avinguda Verge de Canòlich.


El PSC lidera unes renyides eleccions catalanes que consoliden el bloc independentista - Altaveu el diari digital d'Andorra\nEl PSC lidera unes renyides eleccions catalanes que consoliden el bloc independentista\nL’alcalde de la Seu, Jordi Fàbrega (Junts), i el regidor socialista Òscar Ordeig tindran seient en un Parlament on irromp amb una força inusitada l’ultradreta de VOX, que porta al daltabaix Ciutadans i PP\n14/02/2021 (23:47 CET)\nEls resultats de les eleccions catalanes.\nLes eleccions catalanes han estat tant disputades com tots els pronòstics deien. En nombre de vots, els socialistes encapçalats per Salvador Illa han estat la primera força obtenint, però, els mateixos diputats que l’ERC de Pere Aragonès que té més números per presidir la Generalitat que el fins fa poc ministre. Els comicis, sostinguts en una participació força minsa, deixen múltiples variables sobre la taula a nivell de pactes. Però permeten visualitzar la consolidació del bloc independentista. Una altra cosa és que les formacions que l’integren (ERC, Junts i CUP) s’entenguin per governar.\nEl PSC ha aconseguit 33 diputats, els mateixos que ERC. El Junts de Carles Puigdemont liderat aquestes eleccions sobre el terreny per Laura Borràs ha obtingut un escó menys (32). Seran les tres grans forces del Parlament de Catalunya i sobre les quals els propers dies recauran totes les mirades en relació amb els eventuals pactes després d'uns comicis que només ha mobilitzat el 53% de l'electorat producte de la pandèmia. Els resultats de socialistes i els independentistes de Junts permeten col·locar a l’hemicicle català dos urgellencs. L’alcalde de la Seu, Jordi Fàbrega, número 3 de Junts per Lleida, i el cap de cartell per la circumscripció del PSC i regidor a l’Ajuntament de la capital de l’Alt Urgell, Òscar Ordeig, tindran escó.\nFàbrega i Ordeig formaran part d’un Parlament on onze dels 135 diputats seran de la ultradretana VOX. La formació de l’extrema dreta irromp amb una força inusitada a la cambra catalana. Al seu torn, la seva aparició, sumant més escons dels que li donaven els sondejos més optimistes, causen un daltabaix d’allò més gran a Ciutadans i Partit Popular (PP). La formació d’Inés Arrimadas i Carlos Carrizosa podrà formar, justet, grup parlamentari. Però passa de ser el partit més votat el 2017 a caure en picat aquest 14-F i obtenir sols sis diputats.\nEl PP només tindrà tres representants i és l’última formació en accedir al Parlament. Els neoconvergents del PDeCAT no han aconseguit cap acta de diputat. PSC, ERC, Junts, VOX…i després nou diputat de la CUP i vuit d’En Comú Podem. Aquesta darrera força, liderada per Jèssica Albiach a Catalunya i que té com a cares visibles Pablo Iglesias a Madrid i Ada Colau a Barcelona ha estat la primera en clamar un pacte a tres bandes que els inclogui a ells juntament amb el PSC i Esquerra.\nEl fins fa poc ministre de Sanitat espanyol i ara cap de llista dels socialistes catalans, Salvador Illa, ha celebrat els resultats obtinguts i ha assegurat que es presentarà a la investidura. Ara per ara, però, no hi ha res clar. I l’únic bloc amb clara sintonia que sumaria amb escreix majoria absoluta (situada en 68 de 135 diputats) és l’independentista d’Esquerra, Junts i la CUP. De fet, els 74 diputats que sumen entre les tres forces són més dels 70 obtinguts el 2017. Vénen dies d’intenses negociacions.\nNo obstant això, el president d’ERC, Oriol Junqueras, ha deixat clar, però, que la seva formació, després de 80 anys, ostentarà la presidència de la Generalitat. Això deixa en una situació molt complicada la possibilitat que hi hagi qualsevol entesa on conflueixin Esquerra i PSC. També la candidata de Junts, Laura Borràs, ha deixat clar que ja havia contactat aquesta mateixa nit amb Pere Aragonès (ERC) -que ha deixat clar que pretén aliniar totes les forces favorables a l'autodeterminació i l'amnistia per convertir-se en president- i la cap de llista de la CUP, Dolors Sabater.\nSalvador Illa després d'haver acudit a votar.\nPere Aragonès (ERC) en dipositar el seu vot a l'urna.\nLa direcció de Junts analitza els resultats amb l'escrutini encara en marxa.\nDolors Sabater en dipositar el seu vot a l'urna. La CUP, poc o molt, serà clau.\nL'alcalde de la Seu, Jordi Fàbrega, prepara el sobre abans d'emetre el vot. Serà diputat de Junts.\nÒscar Ordeig tornarà al Parlament gràcies a l'escó obtingut com a cap de llista del PSC a Lleida.


Mes: setembre de 2019 | Iguana.cat\nArxiu mensual: setembre, 2019\nIguana amb el Tercer Sector\nFa uns dies vam ser notícia a diferents mitjans de comunicació per una de les col·laboracions que fem amb entitats del Tercer Sector. És tracta de la cessió de bobines de fibra òptica buides a Fundació Àuria que els hi donen nova vida i nous usos a través dels seus serveis de Formació Laboral i de Teràpia Ocupacional, i del projecte Singulars. Però a més d’aquest acord de col·laboració, en tenim d’altres amb entitats del Tercer Sector de la comarca de l’Anoia.\nDes de l’any 2015 Iguana tenim un acord amb Càritas Arxiprestal Anoia-Segarra que els permet beneficiar-se d’una connexió a Internet de qualitat i alta velocitat, i oferir un punt d’accés Wi-Fi a la seva seu social d’Igualada.\nD’altra banda també col·laborem amb dos dels esdeveniments importants de la comarca: el Certamen d’Aviació Adaptada que se celebra a l’Aeròdrom d’Igualada-Òdena i l’Alzheimer Race d’Igualada a benefici de l’Associació de Familiars d’Alzheimer i altres Demències de l’Anoia (AFADA). En ambdós casos oferim punts d’accés Wi-Fi lliure i gratuït per als assistents.\nAquests són alguns dels exemples de col·laboracions que fem a Iguana ja sigui en el món de la cultura, l’esport o el Tercer Sector que és aquell que aplega a entitats privades sense afany de lucre que treballen per la inclusió i la cohesió social, amb especial atenció als col·lectius més vulnerables de la societat.\nCol·laborem amb l’Automercat\nAquest cap de setmana l’avinguda Europa i l’avinguda dels Països Catalans d’Igualada acollirà la 18a edició de l’Automercat, la fira del vehicle d’ocasió organitzat per Fira d’Igualada. Iguana hi instal·lem punts d’accés Wi-Fi per als expositors i per a l’organització.\nL’Automercat és la fira del vehicle de segon mà on s’exposen durant tot el cap de setmana més de 350 vehicles de gerència, quilòmetre zero, etc. Des de Fira d’Igualada es sortegen 1.000 euros entre totes les persones que hagin tancat una compra a la fira. La fira estarà oberta de 10 del matí a 8 del vespre.\nAquest és un dels nombrosos acords de col·laboració que tenim a Iguana amb entitats i esdeveniments de la comarca.\nLa transformació de les bobines de fibra òptica\nLa setmana passada, aprofitant la visita que ens va fer l’Agència Catalana de Notícies per conèixer l’acord que tenim amb Fundació Àuria vam poder conèixer de primera mà el projecte Singulars, promogut per l’Ajuntament de Masquefa i gestionat per la Fundació Àuria i la Fundació Privada Balmes. Aquest és un dels serveis d’Àuria que donen una nova vida a les bobines de fibra òptica que ja no fem servir a Iguana.\nEl projecte Singulars compta actualment amb 17 usuaris que estan participant a la tercera edició del projecte que té com a objectiu oferir formació laboral als joves mitjançant el desenvolupament de competències tècnico-laborals.\nA l’equipament que acull aquest projecte, vam poder veure com els joves converteixen les nostre bobines en mobles d’exterior, petits objectes decoratius o en dominós que volen cedir a escoles de la zona. També ens van explicar que “la fusta és un material molt agraït, molt amable, del qual se n’aprofita tot i que permet tenir un retorn immediat i favorable en els procesos de creació”.\nJoves participants al projecte Singulars amb bobines d’Iguana\nPer segon any consecutiu Iguana col·laborem amb l’Alzheimer Race que es durà a terme aquest diumenge a Igualada en format caminada. Aquesta 5a edició té com a objectiu recollir fons per l’Associació de Familiars d’Alzheimer i d’altres Demències de l’Anoia (AFADA) i compta amb un miler d’inscrits. La caminada està promoguda pel Consorci Sociosanitari d’Igualada i tindrà la sortida i arribada a l’Hospital de Dia Sant Jordi.\nL’Alzheimer Race farà un recorregut de 4,3 quilòmetres per l’anella verda fluvial d’Igualada, un trajecte pensat per gaudir en família.\nIguana hem instal·lat punts d’accès Wi-Fi lliure i gratuït a l’epicentre de la cursa, a la plaça de la Masuca, on tindrà lloc la sortida, l’arribada, l’avituallament i les activitats paral·leles per a tots els públics que es realitzaran durant la matinal.\nL’Alzheimer Race 2018 va tenir la sortida i arribada a l’Escorxador. Iguana també hi vam ser.\nDes d’avui mateix ja hem començat a programar altes a Castell de Cabrera d’Anoia. Com ja vam explicar el passat 13 de juliol a la xerrada informativa que vam oferir al Local Social, estàvem a l’espera del permís de l’administració per poder fer l’encreuament de la carretera C-15 i connectar el nucli de Castell de Cabrera a la nostra pròpia xarxa de fibra òptica.\nFinalment, aquests treballs els hem pogut dur a terme aquesta setmana i ja estem en disposició d’oferir connexions d’Internet d’alta qualitat amb un servei de proximitat a les vivendes i negocis de la zona.\nIguana oferim als veïns i empreses de la zona una connexió a Internet d’alta qualitat i amb dues velocitats possibles: 100/10 Mbps i 1000/300 Mbps. A la connexió a Internet també s’hi pot afegir la telefonia fixa i les línies mòbils que convingui, així com Iguana TV. La permanència per als paquets de serveis que inclouen fibra òptica és de només tres mesos.\nVeïns i veïnes de Castell de Cabrera, benvinguts/des a Iguana!\nTreballs al voral de la C-15\nAlguns dels nostres clients ens han avisat que hi ha pàgines web, absolutament alienes a Iguana, que fan aparèixer un avís que anuncia que una adreça IP concreta (la del client) ha estat seleccionada a l’atzar per rebre un iPhone X, un iPhone 8 o un Samsung Galaxy S10+ (o qualsevol altre model). El missatge prossegueix amb una explicació que ens menciona i acaba demanant o bé fer click a un enllaç o omplir dades per fer-nos arribar el suposat terminal mòbil. Amb les dades que n’obtingui qui està executant l’estafa, és probable que les faci servir per vendre-les o per spam o correu brossa.\nAixò és una estafa basada en el reconeixement de la IP del nostre dispositiu i la detecció automàtica de l’operador amb qui tens contractada la connexió a Internet. Amb aquestes dades s’omple un text més o menys creïble que apareix segons quines pàgines navegues per Internet, com és el cas que avui us expliquem.\nAquest tipus d’estafa es coneix amb el nom tècnic de phising. La recomanació que us fem és no introduir mai dades personals, bancaries o número de telèfon en pàgines web de dubtosa reputació, que no inspirin confiança i de les quals no has sol·licitat informació.\nEstigues alerta i no caiguis en l’estafa!\nA la nostra botiga del carrer Santa Caterina, 32 hi trobaràs el Huawei P Smart+, un telèfon amb un disseny d’allò més atractiu que crida l’atenció. Està construït amb vidre 2.5D i és pràctic i còmode de fer servir. Aquest terminal compta amb una generosa pantalla IPS de 6,3 polzades amb resolució FULL HD+ i amb molt bona visió a plena llum del dia convertint-lo en un dels millors panells del sector de la gama mitja actual.\nEl terminal compta amb 4GB de memòria RAM i processador Kirin 710 i, pel que fa al sistema operatiu, incorpora l’Android 8.1 Oreo amb EMUI 8.2. Compta amb 64GB d’emmagatzematge intern i la possibilitat d’afegir-hi una microSD, tot i que la memòria és més que suficient per a un ús raonable del telèfon.\nPel que fa a la seguretat el Huawei P Smart+ incorpora desbloqueig amb empremta digital que funciona perfectament i amb reconeixement facial.\nEl Huawei P Smart+ té una autonomia excel·lent i la bateria de 3.350 mAh, pot durar fins a dia i mig amb un ús normal.\nAquest terminal incorpora una doble càmera de 16+2 megapíxels amb obertura f/2.2 al darrere i una doble lent de 24+2 megapíxels al davant amb obertura f/2.0. Ambdues càmeres tenen el mode retrat i compten amb ajuda d’intel·ligència Artificial. L’aplicació vinculada a la càmera permet múltiples opcions: modo automàtic, mode retrat, vídeo, càmera AR, mode obertura variable, mode professional, càmera lenta, panoràmica, pintura amb llum, etc… Pel que fa al vídeo, el Huawei P Smart+és capaç d’enregistrar FullHD a 60 fotogrames per segon amb resultats òptims tant per a enregistraments diürns com nocturns.\nEn resum, el Huawei P Smart + és un telèfon que competeix directament amb altres terminals de la seva gama i que compta amb una pantalla excel·lent, una bona autonomia i quatre càmeres.\nVisita la nostra botiga i descobreix-lo!\nAmb motiu de la Diada Nacional de Catalunya demà dia 11 de setembre la nostra botiga del carrer Santa Caterina, 32 d’Igualada romandrà tancada. El dijous dia 13 us atendrem en l’horari habitual de 10 a 13.30 hores i de 16.30 a 20.30 hores a la botiga i de 8 a 20 hores al Servei d’Atenció al Client.\nCom ja és habitual en caps de setmana o festius, disposem d’un equip de tècnics de guàrdia d’Iguana i, en cas d’incidència, podeu deixar-nos el vostre missatge al telèfon 93 803 55 09 o enviar-nos un correu electrònic. En aquest post us recordem com procedir si necessiteu assistència tècnica en dies festius.\nFundació Àuria donarà un nou ús a les bobines buides de fibra òptica d’Iguana\nFundació Àuria i Iguana hem signat un acord de col·laboració que permetrà donar una nova vida a les bobines buides de fibra òptica que fem servir a Iguana. Els projectes Singulars de Garantia Juvenil de Masquefa, promogut per l’Ajuntament de la localitat i gestionat per Fundació Àuria i Fundació Privada Balmes; i els serveis de Formació Laboral i de Teràpia Ocupacional d’Àuria s’encarregaran de donar un nou ús a les bobines buides, convertint-les en mobles de disseny, elements de decoració, etc. gràcies a les activitats terapèutiques d’artesania que fan amb el seus usuaris i que els permeten adquirir competències tecnicoprofessionals..\nAmb aquest conveni s’aconsegueix reutilitzar els voluminosos suports de fibra òptica i donar-los una nova vida, promovent, d’aquesta manera, la reducció dels residus generats i potenciant l’economia circular. En aquest mateix sentit, des d’Iguana també hem donat bobines a escoles d’Igualada, Capellades i Sant Martí de Tous que les fan servir com a elements per als patis dels centres educatius.\nL’acord entre Fundació Àuria i Iguana se suma a la vintena que ja tenim signats amb esdeveniments i entitats de la comarca, i gràcies als quals col·laborem amb la cultura, l’esport, l’economia social i l’associacionisme de l’Anoia.\nFundació Àuria és una entitat sense ànim de lucre, amb vocació de treballar per a la promoció, participació social i la igualtat d’oportunitats, de les persones amb discapacitat de la comarca de l’Anoia, mitjançant la gestió i desenvolupament d’una cartera de serveis que cobreixi les seves necessitats de suport, amb la finalitat d’afavorir la construcció d’una vida efectiva i plena.


Albergue Rural Ca L’Anton - M'agrada Catalunya - Momentos Mágicos - Nuestras Smartbox\nM'agrada Catalunya - Albergue Rural Ca L’Anton\nDesconnecteu de la rutina en un paisatge de somni envoltat de boscos i muntanyes. En un tranquil racó de Lleida, l'Alberg Rural Ca L'Anton us permetrà a gaudir del Millor ambient rural. Paisatges de postal a Què podreu triar la Vostra activitat preferida: senderisme, esquí o esports de riu. Una escapada perfecta en un paisatge immillorable!\nTot l'any, excepte de l'1 al 23 d'agost i del 28 de desembre a l'1 de gener. Tots els dies, excepte per Setmana Santa: de dijous a dilluns.\n125 km al nord-est de Lleida\nTractament corporal i facial\nCircuit Spa i massatge o Tractament facial


Butlletí nº7 de la ICTIB - hivern/primavera 2021\nEl butlletí de notícies sobre Custòdia del Territori de les Illes Balears\n# 7 - Primavera de 2021\nArriba la III Setmana de la Custòdia del Territori a Balears\n29/05/21. Per tercer any consecutiu es posa en marxa la Setmana de la Custòdia del Territori, al llarg de la qual diverses entitats de la nostra xarxa ofereixen activitats variades relacionades amb la seva activitat de custòdia: visites guiades, cursos, exposicions, etc. Més informació i programa complet seguint aquest enllaç.\nLlançem “El món educatiu i la custòdia del territori”\n10/05/21. Es tracta d'una guia que vol fomentar la participació dels espais educatius en iniciatives de custòdia del territori, Elaborada amb la participació de diversos representants del món educatiu, la guia exposa les passes clau per dur a terme iniciatives de conservació del patrimoni natural i cultural des de l'àmbit educatiu. Llegir més...\nEs crea el Grup de Treball sobre Custòdia del Territori al Domini Públic\n01/04/21. L’objectiu principal del grup és fer feina de manera plural i coordinada per donar forma a un document que sigui útil a l’hora de resoldre totes les qüestions entorn les iniciatives de custòdia que tenen lloc a àmbits com el litoral, marí, zones humides i espais fluvials. La titularitat pública d'aquests espais planteja reptes que es volen resoldre al grup. Seguir llegint...\nLa ICTIB compta amb nova presidenta!\n03/02/21. El passat 3 de febrer va tenir lloc l'assemblea anual de socis i sòcies de la ICTIB via telemàtica. Entre d’altres punts tractats, es varen reelegir els/les membres del Consell Directiu, inclòs el càrrec de presidència que ha passat a ocupar na Gemma Capdevila, una docent amb un llarg recorregut a l’àmbit de la custòdia i l'educatiu. Llegir més...\nJa estan disponibles els vídeos sobre les formacions bàsiques per millorar les teves eines en el treball, impartides durant el trimestre passat:\n"Com crear butlletins de notícies”, per Macu Férriz\n“Introducció al Zoom, una eina per fer reunions en línia”, Núria Llabrés\nCustòdia municipal: taller específic per ajuntaments\nA finals de juny tindrà lloc una trobada centrada en el paper dels ens locals en la custòdia del territori.\nJornada tècnica sobre Responsabilitat Social Corporativa\nAquesta jornada pretén explorar les sinèrgies possibles entre el món de la petita i mitjana empresa i les iniciatives de custòdia del territori a Balears.\nDonem la benvinguda a la nostra xarxa!\n02/21. Després d'uns mesos de diàleg entre la Fundació Cleanwave i la ICTIB, el febrer d'enguany varen entrar oficialment a formar part de la nostra xarxa. El 2021 comencen amb el projecte MedGardens, de restauració de praderies de posidonia i comunitats algals, en el que hi participaran diversos agents del territori.\n¡Molta sort i benvingudes!\nSessions de feina amb el Foro de Redes y Entidades de Custodia del Territorio (FRECT)\nDe març a maig de 2021. Des de la ICTIB formem part del FRECT, la xarxa de xarxes a nivell estatal, i participem de les reunions i esdeveniments proposats al llarg de l'any. Els últims mesos hem assistit a diverses reunions, les quals han tractat l'organització de les Jornades Estatals de custòdia del territori (a celebrar-se a l'octubre) i els fons Next Generation, part dels quals seran gestionats per la Fundación Biodiversidad.\nIII Setmana de la Custòdia del Territori a Balears\nDel 29 de maig al 6 de juny se celebra aquesta cita amb el territori, al llarg de la qual les entitats de la nostra xarxa proposen diversitat d'activitats. En aquest mapa podreu consultar el programa de forma visual, cliqueu a sobre per ampliar:\nTambé podeu consultar el programa detallat seguint aquest enllaç.


Els altres dos detinguts, que són els oncles del noi, tenen antecedents per tràfic de drogues\n2 min. Barcelona 07/11/2016 13:17\n651x366 Dos morts i un ferit en un tiroteig al barri de La Mina / MANOLO GARCÍA Dos morts i un ferit en un tiroteig al barri de La Mina / MANOLO GARCÍA\nEls tres detinguts pel tiroteig al barri de la Mina de Sant Adrià del Besòs que va acabar diumenge a la matinada amb la mort de dos homes i un tercer ferit són un matrimoni i el seu nebot de 16 anys, segons han confirmat fonts properes a la investigació a l'ARA. El jove ha passat aquesta nit a disposició de la Fiscalia de Menors, que l'ha deixat en llibertat.\nEls investigadors estan intentant establir el grau d' implicació del noi i els seus oncles en el doble homicidi. De moment, el cas està sota secret de sumari. La parella continua als calabossos dels Mossos d'Esquadra i no està previst que passin a declarar davant del jutge de Badalona que s'ha fet càrrec del cas fins aquest dimarts.\n540x306 Dos morts i un ferit en un tiroteig al barri de La Mina / MANOLO GARCÍA Dos morts i un ferit en un tiroteig al barri de La Mina / MANOLO GARCÍA\nLes tres víctimes són ciutadans de l' Europa de l'Est d'entre 30 i 38 anys. Els Mossos van rebre l'avís d'una persona ferida de bala prop de la comissaria de Sant Adrià cap a les 04.00 h d'aquest diumenge. Finalment van localitzar un home mort a l'entrada d'un edifici del carrer Mart, 32, del municipi. A l'interior d'un dels pisos van trobar un altre ferit. El tercer era uns metres més enllà del domicili. Tots dos van ser traslladats a l'hospital, però un d'ells va acabar morint.


Ximo Puig: "El PP porta a Alacant a fer campanya a qui està fent dúmping fiscal que tant de mal fa a la Comunitat Valenciana"\nEl president de la Generalitat assenyala que "ens trobem en un moment decisiu" i demana a la ciutadania que "vote amb memòria", ja que "aquestes eleccions ens juguem quin futur volem".\n“El PP porta a Alacant a fer campanya a qui està fent dúmping fiscal que tant de mal fa a la Comunitat Valenciana”. Així s’ha pronunciat el president de la Generalitat i secretari general del PSPV-PSOE, Ximo Puig, en referència a l’acte de campanya del PP valencià en el qual va participar ahir la presidenta de la Comunitat de Madrid, Isabel Díaz Ayuso, qui “baixa els impostos als més rics i està fent de Madrid un paradís fiscal, perjudicant la resta de comunitats”. Durant un acte celebrat hui a Torrent al costat de la ministra de Justícia en funcions, Dolores Delgado, el president de la Generalitat ha assenyalat que “el PP el que vol és que no ens recordem dels que va passar” i “no podem oblidar que el Partit Popular ens va portar a la ruïna econòmica i social”, ha insistit.\nPer tot això, el secretari general dels socialistes valencians ha perdut a la ciutadania que “vote amb memòria”. “Ens trobem en un moment decisiu”, ha assenyalat Ximo Puig, qui ha remarcat que “aquestes eleccions ens juguem quin futur volem”. Així, el president de la Generalitat ha advertit que “l’única alternativa al Partit Socialista és la que governa a Madrid i a Andalusia: l’extrema dreta amb altres dretes”. Per això, ha insistit que “ara més que mai, perquè estiga país siga viable, el pròxim 10 de novembre, necessitem guanyar amb la major força possible”.\nEn aqueix sentit, el president de la Generalitat ha assenyalat la importància d’una reforma del sistema de finançament i ha recordat que “l’únic Govern compromés amb la millora del sistema de finançament ha sigut el de Pedro Sánchez”, qui “va presentar uns pressupostos amb un 10% d’inversions de l’Estat en la Comunitat Valenciana”. “Això és complir amb la paraula donada”, ha afirmat Ximo Puig, qui ha lamentat que “l’estranya aliança entre PP, Ciutadans i independentistes, tombaran aqueix pressupost”.\nPer part seua, la ministra de Justícia ha assenyalat la necessitat d'”apostar, el pròxim 10 de novembre, per un Govern estable, progressista, coherent i assenyat, un Govern que advoque per la convivència i el diàleg”, i per a això, ha explicat, “és necessària la mobilització”. “En el vot tenim el nostre futur, si vencem a l’abstenció, guanyem un futur”, ha remarcat Delgado, al mateix temps que ha insistit en la necessitat de “tindre un Govern progressista a Espanya com el que lidera Ximo Puig en la Comunitat Valenciana”. “Els extrems de les dretes i les esquerres es toquen i ho fan per una falta de responsabilitat”, ha destacat la ministra, qui ha recordat que “quan es treballa des del Govern per a mantindre un Estat de Dret i defensar la constitució i la convivència a Espanya, sorgeixen aqueixes posicions curtterministes i partidistes, que només busquen vots irresponsables”.\nAixí mateix, Delgado ha demanat “esforç, ganes i il·lusió perquè aqueix futur siga nostre, un futur ple de memòria”. En aqueix sentit, la ministra de Justícia ha assenyalat que “hem viscut massa temps indignament”, i ha destacat que durant tots aquests anys “tots aquells homes i dones que van lluitar per la llibertat, necessitaven reconeixement, dignitat, justícia i reparació”, i per això, “el passat 24 d’octubre, van tindre aqueixa memòria que es mereixen, aqueixa memòria que ha portat el Partit Socialista a aquest país”, ha sentenciat.\nEn l’acte, al qual han assistit més de 600 persones, també han participat l’alcalde de Torrent, Jesús Ros, el secretari general del PSPV-PSOE a la comarca de l’Horta Sud, Andrés Campos, i la secretària general del PSPV-PSOE a la província de València, Mercedes Caballero. Durant la seua intervenció, l’alcalde de la localitat ha destacat que “el Partit Socialista és l’únic capaç de fer avançar a aquest país i situar a Espanya en el mapa del món”. Per part seua, Andrés Campos ha insistit en la necessitat d’acudir a les urnes el pròxim 10 de novembre per a “omplir-les de futur, compromís, igualtat i llibertat, valors del Partit Socialista”. Finalment, Mercedes Caballero, ha assenyalat la importància d'”eixir al carrer el pròxim 10 de novembre perquè la dreta no ens porte a una Espanya en blanc i negre que només beneficia a una part de la societat”.


LA MORT D’UN AMIC | Albert Bosch\nEls que estimem les muntanyes i no en tenim prou en veure-les de lluny, sinó que hi volem tenir un contacte proper, quasi carnal, a través de les múltiples opcions que ens aporten, per poder-les gaudir i conèixer millor a través de l’experiència, sabem que de vegades són perilloses i que la incertesa forma part essencial de la seva natura. Sabem que en algunes ocasions l’activitat a la muntanya comporta uns riscos seriosos. Però estem disposats a assumir-los perquè l’objectiu, el sentit de tot plegat i la felicitat que ens aporten, paguen la pena.\nMalauradament tots els que ens movem en aquest entorn, hem perdut algun amic pel camí. Suposo que forma part del joc, i suposo que hauríem d’estar preparats per assumir-ho. Però sempre, i sobre tot quan és algú molt proper com l’Esteve, a un li suposa un xoc, un trasvals i una consternació absoluta. Afortunadament no estem mai acostumats a aquestes desgràcies, i afortunadament no estarem mai preparats per acceptar-les.\nAhir vaig plorar molt quan vaig assabentar-me de la mort de l’amic apassionat, divertit i entranyable que va perdre la vida als Alps francesos. I plorant el recordava i feia honor a la seva passió pels cims, a la seva seriositat en afrontar cada sortida, a la seva experiència i serenitat en planificar totes les activitats.\nMorir és fotut, però molt més trist seria no haver viscut. L’Esteve ha tingut mala sort en aquesta ocasió, però els seus 38 anys de vida han estat viscuts amb intensitat i autenticitat, fent sempre allò que més li agradava al poder estar sempre en contacte amb les muntanyes. N’estic segur que si ens podés enviar un missatge, ens diria que ha estat molt feliç, que li agradaria que hagués durat més, però que tot plegat ha tingut sentit i que no se’n penedeix de res.\nEsteve: Que et vagi bé l’escalada que ara et toca fer. Aquí pensarem molt en tu, i el millor tribut que et podem fer és no deixar de sentir amor cap a la muntanya i ganes d’endinsar-nos-hi sempre que podem.\nPer Albert Bosch|2012-07-13T00:00:00+02:0013 de juliol de 2012|Generals|0 Comentaris


1 abril, 2017 – La Mitja Marató\nCampionat del món de cros a Kampala 2017\nEl passat diumenge 26 de març es va celebrar el 42è Campionat del Món de Cros a Kampala, Uganda.\nMarc Alcalà va participar en la nova modalitat de relleu mixte, on l’equip espanyol va aconseguir la vuitena posició. Adel Mechaal va protagonitzar la millor actuació de l’equip espanyol en la cursa sènior masculina amb la posició 43 i la desena per a l’equip espanyol. Said Mechaal va entrar en la posició noranta-quatre i l’equip sub20 es va situar en el tretzè lloc.\nL’equip C.E. Esparraguera segones per equips la mitja 2017\nLa Marta i la Susana del equip C.E.Esparraguera que es van classificar segones per equips la mitja 2017 recullen el premi.


Xaro Miralles, possible candidata socialista a Benicarló? | Les municipals del 2011, al Maestrat i als Ports\n← El PP es mostra convençut de guanyar a Vinaròs\nEl PP aspira a superar el centenar d’alcaldies a les comarques de Castelló →\nXaro Miralles, possible candidata socialista a Benicarló?\n25 Novembre 2010 Deixa un comentari\n“Més prop de l’u que del zero”. Així defineix Xaro Miralles les seues probabilitats d’encapçalar la llista del PSPV a Benicarló a l’any vinent. En tot cas, la resposta no se sabrà fins “el 10 i el 24 de gener”, quan es pronuncie l’assemblea. Aquesta és una de les preguntes que la regidora ha respost a 3×4.info.\nEn la mateixa entrevista, fa una completa valoració, des de la seua òptica, del que ha estat aquesta legislatura sota la majoria absoluta dels populars.\n“Penso que els dos Plans Zapatero i el Pla Camps han salvat la legislatura al PP local, ja que han suposat gairebé 13 milions d’euros en inversions. Tota aquesta inversió hagués estat impossible amb els recursos de l’Ajuntament i en préstecs hubieramos necessitat diverses legislatures. La gestió del partit Popular ha estat pràcticament nul·la. Ja no parlo de les carreteres, que sembla que ara tot se centri en les carreteres a última hora. Gestió municipal amb recursos propis, res. La prova d’això és que en aquests moments estem caducant alguns PAIs. L’urbanisme a la carta i que va quedar en evidència en el Concert Previ que es va presentar a Conselleria amb clares modificacions sobre el primer Concert exposat al públic i redactat en consulta amb el ciutadà. En cultura estem molt pitjor que fa quatre anys, Benicarló culturalment parlant era una ciutat de referència en la comarca i en aquests moments altres ciutats d’al voltant ens han superat. En Educació, per no tenir no tenim ni regidor d’Educació, l’escola infantil municipal de 0-3 anys ha quedat en no-res, no tenim pressupost per a ajudes a llibres com en altres ajuntaments, ni altre tipus d’ajudes. Quant a la construcció del nou col·legi Angel Esteban, de moment el sector s’està urbanitzant, però les obres no han començat i CIEGSA, l’empresa pública responsable del tema no ha adjudicat cap obra en el 2010, veurem si comencen al gener com han anunciat. No hi ha hagut cap inversió productiva que generi perspectives de riquesa i llocs de treball, han faltat idees. No tenim sòl industrial des de fa anys.”\nFiled under Benicarló, General Tagged with Benicarló, PSPV


Bankia ressalta el paper del sector bancari en la crisi sanitària enfront de la seua mala imatge | Valencia Extra\nEl president de Bankia, José Ignacio Goirigolzarri, creu que és moment de demostrar a la societat l'”important i necessària” que és la banca en temps de crisi com l’actual, segons una carta dirigida a la plantilla a la qual ha tingut accés Europa Press.\nUn dels principals reptes al qual han de fer front els bancs des de fa molt temps és al de la mala reputació, sobretot arran de la crisi financera de 2008, que va comportar el rescat amb diners públics de gran part del sector financer espanyol.\nL’elevada litigiositat i la idea que no han actuat de manera responsable en l’exercici de la seua activitat, sinó pensant en el seu propi negoci, són uns altres dels factors que han anat deteriorant la reputació de les entitats.\nPer a fer front a aquesta mala percepció, els bancs han posat en marxa diferents iniciatives socials i continuen intentant traslladar a la ciutadania el paper del sector en el desenvolupament de l’economia i el progrés de la societat.\nEn el moment actual, amb el decret de l’estat d’alarma a Espanya derivat de la crisi sanitària ocasionada per l’expansió del coronavirus Covid-19, la banca juga un paper fonamental, especialment per la seua capacitat d’alleujar la càrrega financera entre les persones i les empreses que estiguen patint una important reducció dels seus ingressos i fins i tot el cessament de les seues activitats.\nEn la carta, Goirigolzarri reconeix que aquesta crisi “està tenint i tindrà, sens dubte, uns efectes molt negatius, no sols sobre la salut de les persones, els més importants i greus, sinó també sobre l’economia de les famílies, de les empreses i de tot el país”.\nEn aquest sentit, el banquer creu que la banca pot aprofitar aquest moment per a demostrar el paper del sector. “Podem i hem de fer-ho, no sols amb les decisions que estem adoptant des de l’entitat, sinó a través dels comportaments personals de tots i cadascun de nosaltres en la nostra relació amb els clients”, ha precisat en la missiva a la plantilla.\nMESURES MÉS ENLLÀ QUE LES APROVADES PEL GOVERN\nEl reial decret aprovat pel Govern recentment contempla una moratòria en el pagament de les hipoteques per a aquelles persones que hagen perdut la seua ocupació o hagen vist reduïts els seus ingressos pel coronavirus.\nAquesta mesura s’aplica en el cas que el deutor hipotecari passe a estar en situació de desocupació o, en cas de ser empresari o professional, patisca una pèrdua substancial dels seus ingressos o una caiguda substancial de les seues vendes, així com que el conjunt dels ingressos dels membres de la unitat familiar no supere, en el mes anterior a la sol·licitud de la moratòria, determinats límits.\nEl sector ha acollit satisfactòriament l’ajornament del pagament de les hipoteques. “Estem d’acord que ningú s’ha de quedar arrere per un problema de liquiditat. Ajudarem el Govern i a la societat a superar aquesta situació”, assenyalava fa a penes uns dies el president de la patronal bancària AEB, José María Roldán.\nDe fet, moltes entitats estan preferint anar més enllà. Encara que el president de Bankia no ha avançat exactament quines actuacions durà a terme, ha assegurat als seus empleats que estan preparant un conjunt de mesures que es detallaran al llarg de la setmana vinent. “Són plans destinats a fer costat als nostres clients en aquests moments tan difícils”, ha afegit Goirigolzarri.\nD’igual forma, en l’àmbit de servei als seus clients, l’entitat estaria treballant a flexibilitzar les condicions de pertinença al programa de relació ‘Per Ser Tu’, per a aquells clients que s’estan veient afectats per la situació actual, tant en termes de caiguda d’ingressos com per pèrdua de valor dels seus fons d’inversió i operativa dels pagaments amb targetes de crèdit.


Menció per una alumna de 3r d’ESO a la prova Cangur | Institut Antoni Torroja\nMenció per una alumna de 3r d’ESO a la prova Cangur\nMenció per una alumna de…\nLa prova Cangur, convocada per la Societat Catalana de Matemàtiques i organitzada per una comissió catalano-valenciano-balear, és una activitat que es marca com a objectiu estimular i motivar l’aprenentatge de les matemàtiques a través dels problemes. Consisteix en una prova de 30 reptes matemàtics de dificultat creixent i de resposta tancada, amb cinc opcions per a cada problema.\nEls enunciats els prepara, en una reunió internacional que enguany s’ha celebrat a Tblisi (Geòrgia), l’associació Le Kangourou sans Frontières, en què Catalunya participa com a nació i actualment ostenta, per elecció, un dels càrrecs de l’equip directiu de l’associació. Als participants i les participants d’arreu d’Europa i d’altres països del món, se’ls plantegen els mateixos problemes, que han d’intentar resoldre en una hora i quart.\nLa Ginebra, en Pol i el Juan Pablo\nEnguany, a l’Institut Antoni Torroja, hem de destacar que l’alumna Ginebra Alsina, de 3r d’ESO A, ha rebut una menció honorífica per haver quedat en el lloc 55, d’entre els 6.278 alumnes que es varen presentar en el primer nivell (aquesta menció es dóna als alumnes que han conseguit quedar dins l’1% millor entre tots els participants).\nTambé cal esmentar les qualificacions de Pol Bosch, de 3r d’ESO, també de 1r nivell i dins el 3% millor entre els presentats; i Juan Pablo Guerra, de 1r de Batxillerat, de 3r nivell i dins el 8% dels millors.\nCategoria: Curs 2010-2011 14 de maig de 2011\nEtiquetes: 3r ESOmatemàtiquespremiProves Cangur\nAnteriorPublicació anterior:Una alumna de 4t d’ESO premiada amb una beca científicaSegüentPublicació següent:Concert al Paranimf


ASSUMPTE: UNIFORMITAT ESPECÍFICA ADEQUADA EN DESTINACIONS DEL PIRINEU I PREPIRINEU – Sindicat de Mossos d'Esquadra\nASSUMPTE: UNIFORMITAT ESPECÍFICA ADEQUADA EN DESTINACIONS DEL PIRINEU I PREPIRINEU\nEn múltiples ocasions, des d’aquest sindicat em reiterat la necessitat i conveniència de dotar als agents que efectuen la seva activitat policial en destinacions on el clima és gèlid, amb una uniformitat específica adequada a les condicions climàtiques adverses derivades de l’intens fred.\nEn aquest aspecte, fem èmfasi a la vegada, que no sols és aquest sindicat el qui els informa d’aquesta necessitat. La resta d’organitzacions sindicals, a l’igual que l’SME, també sigui mitjançant la figura que vostè representa, en Consells de Policia, en reunions regionals, o sigui on sigui, els han donat i segueixen donant trasllat que urgeix dotar de millor uniformitat d’hivern als efectius operatius que desenvolupen la seva tasca en indrets com poden ser el Pirineu i Pre-Pirineu. És evident doncs, que el missatge és clar! Parlem d’una realitat i una necessitat reclamada per les organitzacions sindicals d’aquest cos, i no d’un capritx d’un sindicat.\nPassen els anys, i ni la DGP, ni la Comissió de vestuari creada el març de 2011 i en la qual paradoxalment no hi som els sindicats, han sigut capaços de fer res al respecte.\nNo sabem si la inacció d’aquesta Comissió, o de la DGP, ens podria fer pensar en despotisme, passotisme, manca d’empatia vers els agents afectats, o altres qualificatius que podríem trobar. El que si està clar és que hi ha un nombre determinat d’agents que treballen en demarcacions gèlides i que ho fan amb unes condicions impròpies d’un cos de policia, atenent a la uniformitat de què disposen, i això, ja fa massa anys que dura.\nÚltimament, sentim parlar molt de les decisions que pren el Parlament de Catalunya. Doncs fa anys que se’n prenen de decisions, però malauradament, algunes no es porten a terme. Així, i com a mode d’exemple del que li exposem, el Parlament de Catalunya, el 27 de Maig de 2013, instava al Govern de la Generalitat a:\n“Garantir que en l’any 2013 els agents que desenvolupen les seves tasques policials en aquells indrets de baixes temperatures, com podrien ser entre d’altres els compresos en el Pre-Pirineu i Pirineu, disposaran de les peces d’uniformitat específiques necessàries per a l’exercici de les seves funcions.”\nDoncs 2013, no! Ni els següents tampoc. Estem a 2017 i seguim igual.\nQüestions com la vigilància i la seguretat en la salut del treballador, queden posades en evidència quan des dels òrgans respectius del departament no es facilita el material adequat, en aquest cas una correcta uniformitat, per exercir l’ activitat laboral en unes condicions de baixes temperatures.\nPer tot l’exposat, SOL·LICITEM: El lliurament immediat d’uniformitat adient a les condicions gèlides que han de suportar els efectius policials destinats en aquestes demarcacions.


Acord 'històric' entre les principals confraries gironines per fixar zones de veda i afavorir el creixement del peix\nEls pescadors destaquen que el pacte permet "assegurar la viabilitat" de l'activitat i la Generalitat no descarta implantar el model a d'altres localitats.\nBlanes .- Les principals confraries de la costa gironina han signat un acord per fixar zones de veda i així afavorir el creixement i la cria del peix. En concret, han estat les tres més grans de l'Alt Empordà – Llançà, Roses i El Port de la Selva –, juntament amb les de Palamós (Baix Empordà) i Blanes. Els pescadors, que consideren "històric" haver arribat a aquest pacte, s'han compromès a no feinejar en diversos espais, que engloben una àrea de 500 km2. "S'havia de fer alguna cosa i l'hem fet. Això permet la viabilitat de la pesca i del gremi", ha reblat el president de la Federació de les Confraries de Girona, Toni Abad. Per la seva banda, la Generalitat s'ha mostrat "molt satisfeta" amb la signatura i reivindica una gestió que "dona poder" als pescadors. "Som pioners i sabem que el nostre model és una referència a Europa", ha assenyalat el director general de Pesca i Afers Marítims de la Generalitat, Sergi Tudela.\nUn gran acord entre confraries gironines permet fixar 500 km2 de veda a les barques que feinegen la Costa Brava. Es tracta d'un pacte que s'ha presentat a Blanes aquest dissabte i que ve precedit d'una prova pilot que va dur a terme la Confraria de Roses. Fa uns anys els professionals del port alt-empordanès van delimitar un espai on es va prohibir la pesca de lluç, després de veure que cada cop els exemplars eren més petits. El resultat ha permès que no només hagi augmentat la població de peixos, sinó també la mida. Ara, aquesta prova s'ha traslladat al paper amb un acord que involucra les confraries de Llançà, El Port de la Selva, Roses, Palamós i Blanes.


Büri - Viquipèdia, l'enciclopèdia lliure\n1237 (Gregorià) –\nKara Hülëgü i Yesü Nto'a (en)\nPer a altres significats, vegeu «Buri».\nBüri (llop) fou fill de Mutugen i nét de Txagatai Khan. Segons Raixid-ad-Din Hamadani, la mare de Büri fou l'esposa d'un oficial de Txagatai de gran bellesa per la que Mutugen es va sentir atret i la deixar embarassada, però no s'hi va casar i només es va quedar amb el fill, que fou Büri. El 1221 Motugen va morir en el setge de Bamian. Era el fill preferit de Txagatai Khan i es va quedar amb els seus fills, i fou per tant ell qui va criar a Büri.\nAficionat al beure i molt temperamental, va participar en la campanya europea del temps d'Ogodei, dirigida pel general Subotai. En aquestes campanyes van esclatar dissensions: Guyuk i Büri no estaven d'acord amb la preeminència de Batu Khan, i donaren mostres clares d'insubordinació. Ogodei els va haver de cridar a Mongòlia. Büri va tenir fins i tot un altercat violent amb Batu. En canvi Mongke, fill de Tului, va deixar l'exèrcit però va romandre en bons termes amb Batu. Büri fou enviat amb el seu avi Txagatai per Ogodei, però al cap d'un any va retornar a Europa i va participar en la campanya de Valàquia. Presoners alemanys de la batalla de Legnica (1241) van treballar després per Büri a mones a Dzungària.\nA la mort de Guyuk el 1248, va donar suport a la regent Oghul Qaïmich khatun però el 1251, per influència de Batu Khan, el poder a l'imperi va passar de la branca d'Ogodei a la de Tului. Aquest virtual cop d'estat fou possible per la debilitat dels prínceps ogodeïdes, tots joves, i per la influència de Batu Khan com a degà dels genguiskhànides i cap de la branca major. Però això trencava la legitimitat i els perjudicats no s'hi podien conformar. Entre les revenges que es van produir hi va haver la de Buri, enfrontat amb Batu Khan durant l'expedició a Europa, que li fou entregat i el va fer matar (1252).\nRene Grousset, L'empire des steppes\nGiovanni Di Plano Carpini, Story of the Mongols Whom We Call the Tartars (Traducció d'Erik Hildinger) ISBN 0828320179\nJack Weatherford, Genghis khan and the making of the modern world, Random House Inc, ISBN 0609809644\nObtingut de «https://ca.wikipedia.org/w/index.php?title=Büri&oldid=20172063»


El rec intermitent disminueix les emissions de met...\n01/09/2020 Reg i fertilització\nInvestigadors de l’IRTA, juntament amb Kellogg i Ebro Foods, analitzen com reduir els gasos d’efecte hivernacle al Delta de l’Ebre\nLa gestió de l’aigua i el moment d’incorporació de la palla als arrossars poden reduir l’emissió de metà\nLes emissions de gasos d’efecte hivernacle (GEH) que emeten els arrossars han estat poc estudiades als arrossars espanyols, i mai s’ha fet sota un enfocament integrat on se n’analitzi la relació les pràctiques agràries i les característiques pròpies del camp, com la textura del sòl o la salinitat. Davant d’aquest repte, les empreses Kellog i Ebro Foods, que adquireixen quantitats importants d’arròs del Delta de l’Ebre i que col·laboren en altres projectes per a millorar la sostenibilitat d’aquest cultiu, han iniciat una investigació pionera per a mesurar i reduir les emissions de GEH. Aquest és el primer estudi que involucra directament els agricultors, i està liderat per l’IRTA, en col·laboració amb la Universitat de Manchester.\nEn estar totalment inundats, els arrossers experimenten una sèrie de fermentacions que produeixen metà, un dels gasos responsables de l’efecte hivernacle. Els sistemes predictius actuals estimen que el cultiu d’arròs és el responsable d’una quarta part de les emissions de metà de l’agricultura a nivell mundial.\nLa col·laboració de Kellog i Ebro Foods amb el projecte LIFE EbroAdmiclim, liderat per l’IRTA, s’han analitzat diversos camps d’agricultors del Delta entre 2015 i 2017. En els camps escollits s’hi ha aplicat diversos sistemes de gestió d’aigua i rostolls per tal d’identificar les millors estratègies de mitigació d’emissions.\nPel que fa els sistemes de gestió d’aigua, els investigadors de l’IRTA han conclòs que el sistema de reg intermitent, en comparació amb la inundació permanent dels arrossars, podria haver reduit l’emissió de metà fins a un 90% durant la temporada de creixement al camp on es va aplicar, ja que era un camp amb condicions òptimes per a la seva aplicació. No obstant això, aquest percentatge podria ser menor en altres condicions, pel que es necessitarà ampliar l’estudi en altres camps, tenint en compte la variabilitat geofísica i agronòmica dels arrossars. Aquest sistema també permet una reducció de fins un 30% en les aportacions d’aigua en comparació al sistema d’inundació.\nPer una altra banda, s’observa que les emissions més altes es produeixen a l’agost, temporada de creixement i octubre, postcollita i d’incorporació de palla d’arròs després de la collita. En promig, les taxes d’emissió van ser al voltant de tres vegades més altes en postcollita que durant la temporada de creixement. Aquesta ràtio mostra certa variabilitat en funció de les condicions ambientals i particulars del camp. Per a reduir les emissions en temporada de postcollita, els investigadors recomanen incorporar la palla el novembre o desembre, ja que s’ha observat que es produeixen menys emissions que a l’octubre. No obstant això, calen més estudis en els que s’incloguin les emissions durant el següent cultiu per confirmar aquesta tendència.\nPreveure aquestes emissions és complicat a causa de la seva variabilitat segons el camp o la zona geogràfica, ja que depèn del tipus de sòl, les pràctiques de cultiu, les condicions climàtiques i el sistema d’irrigació. El model de predicció més extès en agricultura és el Cool Farm Tool, però l’estudio de l’IRTA ha trobat diferències entre les emissions reals de gasos als camps del Delta de l’Ebre i els camps asiàtics on s’ha desenvolupat principalment aquest model. És per això, que s’està valorant la possibilitat d’adaptar aquesta eina a les particularitats del cultiu d’arròs, o si cal un nou model predictiu exclusivament per a aquest cereal.\nEls resultats d’aquest estudi estan orientats a proposar un sistema de cultiu més sostenible i eficient, ja que s’aconsegueix una reducció en l’emissió de gasos d’efecte hivernacle, a més de reduir el consum d’aigua.\nDes de fa dècades, Kellog utilitza arròs produït a Espanya com a primera matèria per a l’elaboració de cereals per a l’esmorzar, que s’elaboren a la planta de Kellog de Valls (Tarragona), des de la qual s’exporta a més de 20 països.\nLes parceles participants a l’estudi també participan al programa d’agricultura sostenible Origins® de Kellogg. Per a Ebro Foods, aquest projecte s’emmarca en el compromís amb la sostenibilitat de la seva cadena de subministrament. Els resultats d’aquest estudi permetran iniciar nous paràmetres i tècniques de cultiu que permetran minimitzar l’impacte mediambiental i la preservació de la biodiversitat del Delta.


Ajuntament de Premià de Dalt - Història\nInici > Visit Premià de Dalt > Història\nL'orografia del terreny configura el paisatge urbà del poble en una vall perfilada pel torrent de la Bassa de la Màdria que es prolonga en la riera de Sant Pere fins a la seva desembocadura al mar. Tancada pels turons d'en Cases i de Sant Mateu, la riera i els torrents delimiten uns eixos longitudinals de nord a sud que defineixen els carrers i enquadren les propietats. El paisatge urbà testimonia des de bén antic un assentament dispers en explotacions agrícoles i un centre d'orígens tardo romans, molt tènue, reforçat a l'Edat Mitjana amb la construcció de l’església parroquial de Sant Pere i la sagrera que intenten cohessionar la resta de la població. La sagrera esdevé doncs el desenvolupament del primer nucli de poblament concentrat. Tot i així, tenint en compte que la població a l'any 1358, per exemple, no superava el nombre de 325 persones aproximadament, i que aquesta xifra incloïa també el barri de pescadors (Premià de Mar), segregat l'any 1836, es desprèn que el poblament de Premià era molt feble i molt dispers, característiques que perduraran fins ben entrada l'edat contemporània.\nLa Guerra de Successió va deixar una població delmada i empobrida, fet provocat fonamentalment per les càrregues a que estava obligada per al manteniment de la guerra i per a l’allotjament de les tropes. Amb tot, el final del segle XVIII marcarà una etapa pròspera i florida en el municipi, que es reflectirà en l’increment demogràfic, el desenvolupament económic i el desplegament d'iniciatives. En efecte, la recuperació dels anys posteriors a la Guerra de Successió es va fonamentar en l'agricultura, a partir d'un intens procés de colonització agrària caracteritzat primer, per l'extensió dels conreus de vinya i, segon, per la introducció de nous productes (especialment llegums i farratge), que permetien una disminució del guaret i l’inici de rotacions de conreus en algunes terres cerealistes.\nLa vinya s'havia convertit en un autèntic monocultiu. Les artigues vitícoles van representar una extensió espectacular de les àrees dedicades al seu conreu, amb una geografia característica de bancalls i marges de pedra, fins a exhaurir pràcticament tota la terra disponible. La vinya va adquirir llavors, un grau elevat de comercialització per mitjà de la seva destil·lació en aiguardent, producte que esdevingué per a la Catalunya de mitjan del segle XVIII, el principal excedent exportable, cosa que va significar el traspàs d'una agricultura d'autoconsum a una producció per al mercat.\nAquesta bonança es reflecteix a Premià en les primeres ampliacions de la sagrera. Comencen a urbanitzar-se el terrenys més pròxims, en sentit transversal a la riera i als torrents: el carrer de les Flors, el carrer Sant Josep, el carrer Nou, etc. S'hi construeix un tipus nou de vivenda, més senzill i tancat en sí mateix, que respon al model de “casa de cos”. Tenen lloc les gran remodelacions barroques de moltes masies, al mateix temps que s'hi comencen a construir-hi les primeres mines.\nSi més no, a principis del segle XX, la fil·loxera acabará amb aquesta situació, agreujada pels brots de còlera, l'horror de la Guerra Civil més tard, i les seves terribles conseqüències.\nEl desarrollisme dels anys 1960 i 1970 significaria la recuperació de la guerra, paral·lelament a les profundes transformacions en el si del municipi. En efecte, les immigracions d’aquests anys van transformar la Vinya d’en Gris, en primer lloc i el mas Cotet, poc després, en dos centres nous de poblament: el barri del Remei i el barri Santa Anna-Tió, paral·lelament al fenomen del segon estiueig i la construcció de segones residències, agrupades en urbanitzacions disseminades.\nAvui, l'efecte de la conurbanció amb Barcelona i l'increment demogràfic genera un nou model urbanístic de primeres vivendes unifamiliars, adossades o aïllades, al mateix temps que la pròpia dinàmica urbanístico - demogràfica tendeix a desplaçar el centre històric cap al sud, on es concentren gran part dels serveis municipals: CEIP Marià Manent, IES Val·lerià Pujol, Can Figueres, etc.\nTrobareu més informació al web del Museu de Premià de Dalt


Notícies - Pedra i Sang no es podrà representar a l'Església del Monestir perquè Blai Blanquer 'no vol'\nLa candidatura de Conesa a les municipals se sotmet avui al vistiplau de la militància de CiU (13/oct/10)\nJoan Calderon, candidat d'ICV a les municipals (23/jul/10)\nEscena de Pedra i Sang\nel 16/oct/10 Jaume Blanché Cultura PDF\nEls Amics de Pedra i Sang denuncien que no podran representar Pedra i Sang a l'Església del Monestir, amb motiu dels 10 anys de representació de l'obra, perquè al Mossèn Blai Blanquer 'no li agrada' ja que és 'atemptatòria cap a l'Església' i 'no vol', segons han explicat a Cugat.cat membres de l'entitat. L'associació cultural defensa que en cap cas l'obra ataca als creients, i que si l'Església no pot acceptar una crítica, en el marc d'una obra teatral còmica i familiar, és que 'no viu al segle XXI'.\nSegons la presidenta dels Amics de Pedra i Sang, Dolors Vilarasau, l'entitat va demanar permís a Blai Blanquer per fer l'obra, o només una escena o, fins i tot, una altra obra, una cantata basada en la mateixa història. El Mossèn va rebutjar totes les ofertes, ha explicat.\nEl membre de Pedra i Sang, Jaume Pla, ha explicat que Blai Blanquer 'no vol' que l'obra es representi a l'Església.\nBlai Blanquer no vol. I, com que el tema no li interessa, ho veta de manera sistemàtica.\nVilarasau ha subratllat que Pedra i Sang no atempta contra l'Església, i ha recordat que fins i tot l'autor de l'obra, Josep Maria Jaumà, estava disposat a canviar algunes escenes. Tot i això, diuen els Amics de Pedra i Sang, Blai Blanquer no vol, i critiquen que 'tot són excuses'.\nA l'obra hi ha humor molt blanc, és una comèdia familiar que la poden veure nens. Si Blanquer no ho pot assumir, és que no viu al segle XXI.\nEl membre de l'associació dels Amics de Pedra i Sang, Eduard Jener, creu que és 'una mica fort' que Blai Blanquer es faci operari d'aquesta decisió, ja que l'Església 'forma part de la identitat del poble,' i és de tots els santcugatencs, creients o no creients.\nCom que no podran presentar l'obra a l'Església, l'entitat actuarà, com porta fent des de fa 10 anys, a la sala Capitular del Monestir.\nWeb ERC Sant Cugat


“Fleabag”, petita gran sèrie – Zona de Sèries i Llibres\nPublicat per Zona de Sèries i Llibres on 22 Octubre, 2019 22 Octubre, 2019\nLa sèrie que ha centrat el meu interès en els darrers dies, és una d’aquelles petites joies que et pots trobar en el catàleg digital, en aquest cas d’Amazon Prime Video que n’ha coproduït la sèrie conjuntament amb el canal tres de la BBC, i que podem dir que és la “petita joia de la corona” de la temporada. El seu títol: “Fleabag”.\nI per què m’ha cridat l’atenció? Per què només té, per ara, dues temporades de sis episodis cadascuna, i amb una durada de 25 minuts de mitjana per cada capítol.\nEs pot visualitzar en un “tres i no res”, i a més, és divertida, punyent, toca la fibra, et fa riure, també et fa pensar…, i s’ha convertit, tant la sèrie com la seva protagonista en unes “icones” televisives amb molt de futur, sobre tot i com deia, l’actriu protagonista d’aquesta “sitcom”, que també és la seva creadora, directora i guionista: Phoebe Waller-Bridge.\nCom actriu l’hem vista a sèries britàniques com “Broadchurch”, “Crashing” a Netflix, també a “Killing Eve” a HBO, on a hores la mateixa actriu té ara un projecte en mà, i també ha estat convidada per l’actor Daniel Graig, per polir el guió del proper James Bond, i afegir tocs del seu humor característic. Precisament Daniel Graig s’ha convertit en seguidor de les seves sèries, sobre tot de la que centre el nostre interès en aquest article.\n“Fleabag”, que traduït al català vindria a ser com: un sac de polls o ple de puçes, presenta a la seva protagonista, de la que no sabem mai el seu nom, com una jove londinenca de 30 anys, directa i descarada, que passa per una crisi vital després de perdre a la seva millor amiga.\nI ho fa amb un recurs, que si bé s’ha posat de moda en algunes sèries en els darrers temps, ella arriba a tocar-nos la fibra d’una manera autèntica. Ho fa traspassant la pantalla i dirigir-se al telespectadors, interactuan amb nosaltres tot fent un pas directa i creuant la quarta paret. I realment l’efecte és molt intensiu.\nDe debó, podria donar-vos molt més detalls sobre la producció, però no us vull marejar més, simplement dir-vos que si voleu passar una bona estona, riure, distreure-us i participar de les accions de la protagonista i de la resta de personatges, que d’altra banda tots estant genials, no deixeu de veure “Fleabag”.\nTRAILER ORIGINAL “FLEABAG”\nAmazon Prime VideoBBC 3ComèdiaPhoebe Waller-Bridgetask1\nEntrada prèvia “Sèries i llibres” a Ràdio Igualada\nEntrada següent “The Crown”, temporada 3


First Lego League – AFA de CEIP Dolors Monserdà-Santapau (antiga AMPA)\n5 Febrer, 2012 Sin categoríaby Junta AFA\nSentim publicar tard, però és un dels projectes que la comissió de participació està treballant de cara al curs que ve. Finalment han acabat 11 de 22 equips, enhorabona!!!.\nEmma ens escriu això:\n“El cap de semana 4-5 de febrer es celebra la 13 edició de la First Lego League al Cosmo Caixa de Barcelona. En aquesta edició dos nens de la nostra escola l’Àlex Lozano i en Noel Cabús de 5é participan el dissabte al matí com a integrants del equip dels Argonautes, un equip ja veterà en aquesta competició. L’Àlex i en Noel amb la resta dels Argonautes porten des de el mes d’octubre entrenant-se per poder arribar a la competició molt ben preparats.\nAquest any el desafiament es diu FOOD FACTOR i tracta de la seguretat alimentària, la contaminació i com evitarla. Els Argonautes han escollit pel seu projecte científic com evitar el malbaratament de la llet de tetra brick per culpa d’un mal segellat. Han trobat una solució i l’exposaran davant d’un jurat en forma de telenotícies.\nAl mateix temps han construit i programat un robot Lego Mindstorm que es diu Argos per que superi una serie de missions i aconssegueixi la major qüantitat de punts.\nSi us agrada el Lego, si us entusiasmant els robots, el dissabte de 9 a 14h. es un bon moment per divertir-se i venir a animar als Argonautes.”\nComunicat escola NEU\nGegants , capgrossos i geganters


Aquest mes aconsegueix el teu nou Renault Megane des de 17.888€ - REMM GUITART\nAquest mes aconsegueix el teu nou Renault Megane des de 17.888€\nPortada » Aquest mes aconsegueix el teu nou Renault Megane des de 17.888€\nSi estàs pensant en comprar un cotxe nou, aquest mes amb REMM GUITART pots aconseguir el nou Renault Megane des de 17.888€. Deixaràs escapar aquesta oportunitat?\nEl Renault Megane és un dels vehicles més venuts a Europa. Incorpora el chasis 4Control que ofereix unes prestacions en termes de seguretat i maniobra excel·lents. En quant a connectivitat, compta amb el sistema R-LINK2 i una tablet vertical de 9,3 polzades. Així mateix, destaca per la possibilitat de personalitzar la seva forma de conduir, mitjançant la tecnologia Multi-Sense.\nLa seguretat és un altra característica a destacar, doncs gaudeix de les 5 estrelles EuroNCAP. I a més a més, compta amb diferents innovacions en matèria d’ajuda a la conducció que s’utilitzen de forma molt intuitiva. Està disponible en sis nivells d’equipament diferents per a que triis aquella versió que s’adapta més al teu estil: Life, Intens, Zen, RS-Line, RS i RS Trophy.\nGamma Nou MEGANE: consum mixt WLTP (l/100km) des de 4,4 fins a 8,5. Emissions WLTP CO2 (g/km) des de 120 fins la 191.\n* Oferta vàlida a la Península i Balears per a particulars i autònoms, per comandes realitzades i matriculats de l’1 al 30 de juny, d’un Nou Renault Megane Life Blue dCi 85 kW (115CV), sempre que financin amb RCI Banque SA, Sucursal a Espanya, a través d’Preference Easy o Preference Plus. Preu a l’comptat: 17.888 €. L’oferta inclou IVA, impost de matriculació, transport, promocions ofertes per RENAULT i regal d’1 any d’assegurança Auto a tot risc amb franquícia de 600 € amb Mapfre, Mútua o Zuric, regalat per RCI, subjecte a la contractació de l’Pack Acte. Permanència 36 mesos. L’import mínim a finançar serà el de major quantia entre 6.000 € o l’import de l’última quota. Incompatible amb altres ofertes financeres. El model visualitzat pot no coincidir amb l’ofert.


2 min. Madrid 22/03/2011 15:45\n260x366 Zapatero defensa al Congrés la intervenció a Líbia / EFE Zapatero defensa al Congrés la intervenció a Líbia / EFE\nEl president del govern espanyol, José Luis Rodríguez Zapatero, s'ha referit a les discrepàncies entre els socis de la coalició internacional que intervé a Líbia sobre qui ha d'assumir el lideratge, ara en mans dels Estats Units, pel que fa a la zona d'exclusió aèria. Zapatero ha avançat que "Espanya veu amb bons ulls que aquest lideratge passi a mans de l'OTAN però també treballa amb comoditat sota el lideratge dels Estats Units".\nEl president espanyol ha obtingut l'aval gairebé unànim del Congrés per tirar endavant l'operació aliada a Líbia. Només 3 diputats hi han votat en contra. Gaspar Llamazares, d'Esquerra Unida, i els dos diputats del BNG. En canvi, ICV, que no ha pres la paraula en la sessió a la cambra baixa espanyola, hi ha votat a favor.\nZapatero també ha admès que a Líbia "l'ideal seria el canvi de règim polític, la transició, a través d'un consens nacional". Ara bé, ha deixat clar que la intervenció militar fa un "ús limitat" de la força, només per aturar els delictes, "les massacres" del dictador Gaddafi contra el seu poble. L'objectiu de la missió, però, ha reiterat, "no és derrocar" el coronel libi. Si no s'hagués posat en marxa la maquinària militar, ha explicat, la comunitat internacional hauria "donat el senyal més negatiu".\nEn la seva intervenció per demanar l'aval de les forces parlamentàries, ha justificat la intervenció militar a Líbia perquè "és un principi humanitari". Segons ell, l'objectiu és "defensar els ciutadans dels atacs de les forces líbies".\nZapatero ha dit que la petició que fa el seu govern és "prudent" però avisa: "Mentre existeixi el risc que Gaddafi torni a atacar el seu poble, aplicarem la força necessària per impedir-ho". Ha sol·licitat l'autorització per el termini d'un mes per al control de la zona d'exclusió aèria i tres mesos per garantir l'embargament. De moment, intervenen a la zona cinc avions espanyols: 4 caces F-18 i un avió per abastir en vol. També s'han mobilitzat mitjans navals. Segons diu, l'operació militar ja ha tingut "efectes parcials".\nEl president espanyol assegura que la resolució del Consell de Seguretat de l'ONU per imposar la zona d'exclusió aèria i la decisió ofensiva posterior "reforça" la comunitat internacional. Es tracta, ha assegurat, d'una decisió "ancorada en la seva legalitat i en la seva legitimitat".


Apartment in Figline Valdarno II Figline Valdarno Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nApartment in Figline Valdarno IIApartamentFigline Valdarno, Figline Valdarno, Itàlia - Veure al mapaApartment in Figline Valdarno IIVeure més fotosVeure més fotosVeure totes les 24 fotos\nConvenientment situat a Figline Valdarno, Apartment in Figline Valdarno II és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Figline Valdarno. Habitació familiar són només algunes de les comoditats que fan que Apartment in Figline Valdarno II sigui diferent dels altres hotels de la ciutat. Gaudiu de les comoditats d'alta gama com ara balcó/terrassa, aparell de televisió, TV satèl•lit/cable, reproductor de DVD/CD, nevera per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Apartment in Figline Valdarno II.


Bona verema, bons vins | L'Estel\nEnguany, la vinya ha tornat al seu cicle natural. S’espera una bona verema. La Terra Alta preveu sobrepassar les trenta-set tones de raïm, en una de les millors campanyes dels darrers anys.\nL’última setmana d’agost, mentre els grans de morenillo encara verolaven lentament als peus de la Serra de Pàndols, la Pili Sanmartin —del Celler Bàrbara Forés— passejava entre els ceps de la Sendroseta, una propi-etat ubicada més cap a l’interior de la Terra Alta, entre Gandesa i Bot. En aquesta finca els raïms de garnatxa blanca —d’on surt l’Abrisa’t, un dels seus vins amb més personalitat— semblaven una mica més madurs. Perquè cada finca té els seus tempos. Abans de començar la verema, cal anar recollint baies d’aquí i d’allà, fer les analítiques del pH, l’acidesa i el grau d’alcohol per poder decidir el moment òptim per collir el fruit i assentar la bases de l’excel·lència dels vins. “A partir de la setmana vinent recollirem el resultat de molts mesos de treball curós de les vinyes. És una època bonica, tot i que esgotadora”, explica la Pili.\nAquests dies, un cop començada la verema, el soroll somort de les tisores dels viticultors ja ressona per tota la comarca. Ho fa dues o tres setmanes més tard que l’any passat. “Fa un any, la collita ens va agafar despre-vinguts, amb els pixats al ventre. La calor va accelerar la maduració del raïm i, amb la sequera la vinya no va espolsar [el moment en què s’obren les flors per ser pol·linitzades] del tot bé. La verema va ser molt ràpida, la producció se’n va ressentir. Vam fer menys quilos de l’habitual”, recorda el Francesc Ferré del Celler Fri-sach de Corbera d’Ebre. Aquest setembre, però, les perspectives són més bones. La vinya ha tornat al seu cicle natural, gràcies a les pluges de primavera. A més, el cerç constant i moderat que ha bufat els darrers mesos ha mantingut una humitat òptima i ha evitat l’aparició del fong del míldiu, que fa elevar el cost de producció. “Si les pluges de final d’estiu no ho destorben, la producció pot ser excel•lent. Hem començat amb el chardonnay i acabarem amb el cabernet sauvignon i la carinyena. El moment més àlgid de la campan-ya arribarà cap a la meitat de setembre”, comenta el Martí Carbó president de l’Agrícola Sant Josep de Bot.\nAquests dies, a la Terra Alta, la verema pren moltes formes, segons varietats, característiques dels ceps i necessitats del viticultor. En la major part de finques, les feines es fan a mà: els treballadors cullen els grans, es fixen en els matisos, paren atenció per descartar aquells que no tenen la qualitat òptima, i aboquen els fruits en caixes d’uns 20 kg que eviten que els raïms s’aixafin entre ells. La càrrega arriba al celler en perfectes condicions. És, però, una faena lenta i feixuga. Per això, la verema mecanitzada es va consolidant: agilita la collita —si es fa de nit, evita oxidacions— i estalvia en treballadors. Quan l’emparrat està ben fet, la verema amb màquina és néta i sense raïm podrit. Això sí, els ceps vells i conreats en terrasses són objectius impos-sibles per aquests tipus de màquines i requereixen forçadament la verema manual. Amb mecanització o sense, els més romàntics, doncs, sempre tindran el seu espai.\n“Nosaltres, les varietats més primerenques i les vinyes velles les collim a mà i durant la nit. Si fa lluna, és un espectacle. No calen ni frontals ni cap tipus de llanterna, perquè amb la llum natural sobre la terra blanca d’aquestes finques ja n’hi a prou per poder treballar”, explica el Marco Bernava, del Celler Bernaví ubicat a la finca de Mas Vernet, als afores de Vilalba dels Arcs. De fet, aquest efecte lumínic de la lluna sobre el sòl dóna nom a un dels seus vins, el Notte Bianca (Nit Blanca en italià). “Ens hi posem cap a quarts de deu de la nit, quan no hi ha sol i la brisa nocturna refresca l’ambient. Els grans de raïm estan més freds i això per-met preservar les aromes i evitar oxidacions i fermentacions no desitjades. És un sistema efectiu sobretot quan la verema es comença a l’agost, per evitar unes temperatures diürnes que poden sobrepassar els trenta-cinc graus”, comenta. “Al sud d’Itàlia la verema nocturna és força habital”, afegeix aquest italo-català que es va instal·lar a la Terra Alta encara no fa deu anys. Sigui a mà o a màquina, de dia o de nit, enguany es pre-veu que la verema duri entre cinc i sis setmanes. Els responsables de la Denominació d’Origen de la Terra Alta preveuen passar de les trenta-set tones de raïm, en una de les millors campanyes dels darrers anys.